# Program for

# “Migration og integration i et generationelt perspektiv – nye blikke på gamle studier”

**Dag 1 - 4.11:**

|  |  |
| --- | --- |
| 9.00-9.15 | Ankomst og kaffe |
| 9.15-9.35 | Velkomst og introduktion v. Laura Gilliam |
| 9.35-10.10 | Oplæg 1 |  Carl-Ulrik Schierup: På kulturens slagmark! God dag og farvel gamle hjemland! |
| 10-10-10.45 | Oplæg 2 |  Jonathan Schwartz: The broken promises of guest workers and refugees |
| 10.45-11.05 | Pause |  |
| 11.05-11.40 | Oplæg 3 |  Kristina Grünenberg: ”Unge Bosnieres integration i Danmark er en succeshistorie” (Ritzau 2015) Tid, livsforløb og længsler blandt bosniere i Danmark. |
| 11.40-12.15 | Oplæg 4 |  Birgitte Romme-Larsen: Den hverdagslige strukturering af næste generations fremtid –  et forsøgsvist blik på tværs af ’nyankomne flygtninge’ og ’2. generations-indvandrere’ i Danmark  |
| 12.15-13.15 | Frokost |  |
| 13.15-13.50 | Oplæg 5 |  Mikkel Rytter: Generation M: Religion som ressource i skiftende generations-forståelser Blandt dansk-pakistanske muslimer |
| 13.50-14.25 | Oplæg 6 |  Anja Kublitz: From Revolutions to Miracles: The Rhythm of Ruptures among Danish Jihadists and Their Families |
| 14.25-14.45 | Pause |  |
| 14.45-15.20 | Oplæg 7 |  Flemming Røgilds: Don’t misplace yourself – Stemmer i et grænseland |
| 15.20-16.00 | Discussants |  Karen Fog Olwig & Marianne Holm Pedersen |
| 16.00-18.30 |  |
| 18.30- ?? | Middag i byen |

**Dag 2 5.11:**

|  |  |
| --- | --- |
| 9.00-9.15 | Ankomst og kaffe |
| 9.15-9.50 | Oplæg 8 |  Bolette Moldenhawer: Nye blikke på politiske kategoriseringer af ’migranten’ siden 1980’erne – i et moraløkonomisk og postemotionelt perspektiv  |
| 9.50-10.25 | Oplæg 9 |  Karen Valentin: Fra ’internationale studerende’ til ’immigrant’: skabelsen af et nyt migrantmiljø  i Danmark  |
| 10.25-10.40 | Pause |  |
| 10.40-11.15 | Oplæg 10 |  Jette Kofoed: Foldet ind i tid. Et affirmativt blik på minoritetsforskning, børn og sociale kategorier |
| 11.15-11.50 | Oplæg 11 |  Steffen Bering Kristensen: ”Tredje generation klarer sig ikke bedre” (JP, 10.06.17) – ”tredje  generations” egne perspektiver på intergenerationelle processer |
| 11.50-12.30 | Discussants  |  Eva Gulløv og Helle Bundgaard |
| 12.30-12.45 | Afrunding v. Laura Gilliam |
| 12.45-14.00 | Frokost |

**Carl-Ulrik Schierup**

**Institute for Research on Migration, Ethnicity and Society - Linköping Universitet**

# På kulturens slagmark! God dag og farvel gamle hjemland!

Jeg beretter retrospektivt om ett gensyn med mit gamle hjemland, Danmark, i den anden halvdel af 1980serne efter at have boet nogle år i Nordsverige. Det skulle vise sig at blive et dystert gensyn som grusede udvandrerens skønmaleri af det gamle land som et forbillede for åbenhed, demokratisk vidsyn, social retfærdighed og ligestilling. Bordlægningen af en planlagt spørgeskemaundersøgelse som jeg intetanende var gået ind på at gennemføre for Ishøj kommune i 1986 bliver en chokerende oplevelse som leder til en kritisk kulegravning av Danmarks såkaldte ”invandrerproblem” gennem omfattende samtaleinterviewer med ”mindretal” såvel som ”størretal”, gennemlæsning av talrige forskningsmæssig analyser og offentlige rapporter og udredninger, bakket op gennem tilgængeligt statistisk materiale. Det bliver en bog som jag kalder for ”På Kulturens Slagmark” (1993) med en parafrase på Emmanuel Wallersteins karakteristik af det nyliberalt-postmoderne verdenssystem. Det drejer sig om en dansk såkalt ”integrationspolitik”, som i realiteten fungerer som en ”integrationistisk” segregationspolitik.

**Jonathan Schwartz**

**Institut for Antropologi - Københavns Universitet**

# The broken promises of guest workers and refugees

From the perspective of the “host society” migration policies, which are currently being re-enforced by the “paradigm shift” in Denmark, the promise of returning to the homeland serves as a fundament. This promise is implicit, whether one refers to the earliest “guest workers” or the  most recent “refugees”. The situation of both groups can be described as that of permanent temporality. It is only with reluctance that the “receiving society” adjusts its policy and accepts a status of “immigrant” to both groups, on the condition that the members undertake a process of “integration”.  To become an immigrant is thereby a broken promise. The duration of time for the involved families is then measured in generations, pointing to the relative success or failure of the integration process. To supplement, and perhaps modify a “generational” focus in migration research, I shall draw upon Rolf Dahrendorf’s concept of “life chances” (1979) with its foci on “options” and “ligatures”, roughly individuation and affiliation.

Ethnographic studies draw upon the social experience of the persons and groups whom the ethnographer meets in the field.  We visit the persons at home, at work, and at ceremonies. We may even follow some of these persons over a long stretch of time, keeping track of them as it were. I will present such a person, Ahmed (his real name), whom I met in his home town, Resen, in southwestern Macedonia, in 1979 when he was four years old. He became a barber in Resen and cut my hair in 1995. He now cuts my hair and trims my beard in Copenhagen’s Nørrebro. Migration has been an ongoing part of Ahmed’s family history. Its members, since I have known them, evaluate and act upon their options and their ligatures.

**Kristina Grünenberg**

**Institut for Antropologi - Københavns Universitet**

# “Unge Bosnieres integration i Danmark er en succeshistorie” (Ritzau 2015)

# Tid, livsforløb og længsler blandt bosniere i Danmark.

1994: Enesa er syv år gammel, hun løber og leger med de andre børn i det støvede landskab uden for hus nr.35 i en flygtningelandsby på Lolland. Indenfor sidder hendes far, ryger og ser fjernsyn fra den krig de har forladt, mens hendes mor skramler i fælleskøkkenet og farmor drikker kaffe.

I start 90erne kom ca. 20.000 flygtninge fra det tidligere Jugoslavien, primært Bosnien, til Danmark for at søge asyl. Dette oplæg tager udgangspunkt i feltarbejde blandt bosniske flygtninge fra 90’erne og frem. Ved at fokusere på tre nedslagspunkter i kvinden Enesa’s liv og perspektivere dem med hendes mor og bedstemors fortællinger, vil jeg undersøge forholdet mellem tid, rum og livsforløb i min empiri og med det udgangspunkt lægge op til en fælles diskussion af ideén om den vellykkede integration.

**Bolette Moldenhawer**

**Sektion for Pædagogik, Institut for Kommunikation - Københavns Universitet**

# Nye blikke på politiske kategoriseringer af ’migranten’ siden 1980’erne – i et

# moraløkonomisk og postemotionelt perspektiv

I mit paper er analysen todelt. Først udarbejder jeg en kategorial analyse af dels hvordan ’migranten’ beskrives som individer og/eller grupper af afvigere, der siden 1980’erne veksler mellem at forstyrre den velfærdspolitiske, værdipolitiske og/eller den sikkerhedspolitiske orden. Dels hvordan politiske reguleringer af ’migranten’ begrundes i kraft af moralske fordringer om at skabe en retfærdig (om)fordeling af sociale goder (velfærdsydelser) og/eller sociale risici (sikkerhed). Dernæst analyserer jeg det politiske kategoriseringsarbejde i et såvel moraløkonomisk som postemotionelt perspektiv. Mens jeg i det moraløkonomiske perspektiv har fokus på de værdier og normer, hvormed indvandring, asyl og ophold tænkes og reguleres (bl.a. Fassin 2005, 2012), har jeg i det postemotionelle perspektiv fokus på, hvordan ’udsagn om migranter’ produceres, vækkes og mobiliseres gennem emotioner til at skabe både frygt, angst og usikkerhed (bl.a. Mestrovic 1997).

Referencer

Fassin, D. 2012. Humanitarian Reason. A Moral History of the Present, University of California Press.

Fassin, D. 2005. Compassion and Repression: The Moral Economy of Immigration Policies in France, Cultural Anthropology, vil. 20, Issue 3, pp. 362-387.

Mestrovic’, Stjepan G. 1997. Postemotional Society, London: Sage Publications.

**Mikkel Rytter**

**Institut for Antropologi - Aarhus Universitet**

# Generation M: Religion som ressource i skiftende generations-forståelser blandt

# dansk-pakistanske muslimer

Mit første etnografiske feltarbejde blev indledt primo september 2001 og fokuserede på arrangerede ægteskaber blandt pakistanske migrantfamilier. Få dage senere fløj fly ind i World Trade center og Pentagon. Flere har diskuteret den 11. september som en ’kritisk begivenhed’, der radikalt ændrede på måderne hvorved islam og muslimer er blevet set, diskuteret og studeret. Uanset hvad, så har det altid været bagtæppe for mine forskellige projekter.

Inspireret af den britiske forfatter Shelina Janmohamed fokuserer denne præsentation på ’Generation M’ (2016), som er opvokset med 11. september og ikke ser de store modsætninger mellem det at være praktiserende rettroende muslimer og samtidigt være veludannede, karrieremindede, økobevidste forbrugere i et sekulært samfund.

Min diskussion af Generation M trækker på tre delvist overlappende projekter, der har fokuseret på: (1) Generation og forbundethed indenfor transnationale familier (2003-2010). (2) Genealogi og spiritualitet blandt dedikerede sufi muslimer (2011-2016). Samt (3) ’Generationskontraktens’ udfordringer ved alderdom, pleje og død (2017-2019). I de tre projekter er jeg stødt på forskellige emiske forståelser af ’generation’, der imidlertid fra et analytisk perspektiv handler om ”distancering”, ”afspejling” og ”reciprocitet”. I alle tre tilfælde synes religion, at udgøre en ressource og mulighed for at definere sig selv og skabe kontinuitet i ens liv og hverdag.

På baggrund af det præsenterede materiale vil jeg til slut reflektere over generationsbegrebets anvendelighed og holdbarhed – og fremtiden for Generation M.

**Anja Kublitz**

**Institut for Politik og Samfund - Aalborg Universitet**

# From Revolutions to Miracles: The Rhythm of Ruptures among Danish Jihadists and Their Families

Among my interlocutors, the Arab Spring of 2011 was received as a miracle that cut through the existing political order and called upon them to radically change their lives. From one day to the next, they gave up on their criminal careers, turned towards God and decided to travel to the Middle East to take up arms. The majority of young Danish jihadists have grown up in the context of Danish housing projects and in the shadow of their parents’ failed revolutions in the Middle East and North Africa. Based on long-term fieldwork among immigrant families in Denmark, this paper explores how my interlocutors across generations attune to the recursive ruptures that always are new again. I argue that sometimes people’s lives are so marked by ruptures that any continuity has collapsed; sometimes ruptures only come as rhythms: as continuous repetition of potential radical change

**Flemming Røgilds**

**Institut for Sociologi - Københavns Universitet**

# Dont misplace yourself: Stemmer i et grænseland

Grænseafprøvning, grænsekontrol, grænseoverskridelse. De unge som de (revolutionære) andre, som mutanter eller traditionens fornyere. Forskeren som ung hund, i midtvejskrise og som (folke)pensionist. Det kosmopolitiske paradoks. Ungdomskulturer og racisme. Med hjemløsheden som hjem.

**Karen Valentin**

**Pædagogisk Antropologi, DPU – Aarhus Universitet**

# Fra ’international studerende’ til ’immigrant’: skabelsen af et nyt migrantmiljø i Danmark

Nepalesere udgør en ny gruppe af migranter i Danmark, der er kommet siden midt-00erne som følge af en stigende global kommercialisering af uddannelsesmarkedet. Det er således et ungt migrantmiljø med rod i primært unge, enlige mænd på studieopholdstilladelser. Til trods for den i udgangspunkt midlertidige karakter af deres ophold, er mange overgået til andre opholdsordninger, særligt den nu afskaffede Green Card ordning og Permanent Opholdstilladelse. Grundet deres opholdsgrundlag er nepaleserne ikke blevet stillet overfor samme ’integrationspakker’ som f.eks. flygtninge og familiesammenførte, men udsættes dog for jævnlig mistænkeliggørelse i forhold til deres intentioner om at søge uddannelse og beskæftigelse i Danmark. Samtidig har mange stiftet familie, og en ny ’anden-generation’ af nepalesere er ved at vokse op og deler institutionsliv med efterkommere af mere etablerede migrantgrupper.

Med analytisk fokus på samspillet mellem historisk tid, bureaukratisk tid og biografisk tid vil dette oplæg stille skarpt på nepalesere som en ny generation af migranter i det danske migrantlandskab og på de intergenerationelle processer, der karakteriserer det nepalesiske miljø i Danmark.

**Birgitte Romme Larsen**

**Pædagogisk Antropologi, DPU – Aarhus Universitet**

# Den hverdagslige strukturering af næste generations fremtid – et forsøgsvist blik på tværs af ’nyankomne flygtninge’ og ’2. generations-indvandrere’ i Danmark

I spændingsfeltet mellem forældre, børn og det omgivende samfund undersøger jeg i dette oplæg, hvordan forældrelige fremtidshåb for næste generation føder ind i selve den daglige organisering af det nuværende familieliv. Dette gør jeg ved forsøgsvist at sammenstille en række empirisk-analytiske fund fra to tidligere studier, som jeg ikke før har haft anskuet i et tværgående, komparativt lys. De to studier udgør: Mit ph.d.-studie (2011) omhandlende skabelse af ’sted’ og ’tilhørsforhold’ blandt nyankomne FN kvoteflygtninge-familier boligplaceret i mindre jyske lokalsamfund, og et kvalitativt interviewstudie (2013) omhandlende den hverdagslige prioritering af ’tid’ og ’forbrug’ og struktureringen af det daglige familieliv blandt forældre med såkaldt ”2. generations”-indvandrerbaggrund, bosiddende i Storkøbenhavn. På tværs af de to tematisk meget forskelligartede studier foreslår jeg, for det første, hvordan forskellige debatter og forventninger i samfundet vedrørende ’flygtninge og indvandrere’ ikke alene indvirker på de omhandlende forældres selvbillede og selvforståelser, men derimod også kan ses direkte og i detaljen at konkretisere og materialisere sig helt ned til selv de mest ”banale” domestiske dagligdagsrutiner; og, for det andet, hvordan disse selvsamme dagligdagsrutiner fremmaner en slags ’hverdagens strukturering’ af intet mindre end næste generations fremtidige liv i Danmark.

**Jette Kofoed**

**Uddannelsesvidenskab, DPU – Aarhus Universitet**

**Foldet ind i tid. Et affirmativt blik på minoritetsforskning, børn og sociale kategorier**

Jeg vil lade to udsagn spænde et oplæg om børn, uddannelse og minoritetsforskning ud.

I 1994 forklarede 14 årige Mohammed: ’hvad man skal være, det er jeg ikke helt klar over. Men man skal være enten det ene eller det andet’. Han talte om sin mørke hud og sit sorte hår i en dansk folkeskole. Han talte om enten-eller oplevelser af at skulle passe ind.

I 2019 lyder et udsagn fra kommunalpolitisk/skoleledelses niveau: ’Det er ikke etnicitet, der kommer ind ad døren, men børn. Vi kan ikke tåle at kategorisere børn. Integration er passé’. Her handler det om, hvordan det er vigtigt ikke at fokusere på etnicitet i uddannelse og i uddannelsespolitisk arbejde for at skabe det gode skoleliv. Med afsæt i disse to nedslag, spørger jeg: Hvordan kan vi affirmativt bringe viden, forskning og børneperspektiver i spil på tværs af årtier?

**Steffen Bering Kristensen**

**Pædagogisk Antropologi, DPU – Aarhus Universitet**

# ”Tredje generation klarer sig ikke bedre” (JP, 10.06.17) - ”tredje generations” egne

# perspektiver på intergenerationelle processer

Med ovenstående overskrift beskrev Jyllands Posten, at børn af efterkommere – den såkaldte ”tredje generation” – kun klarede sig ”marginalt bedre” end anden generation i den danske folkeskole (0,1 karakterpoint). ”Tredje generation” blev således indskrevet i diskursen om fejlslagen integration.

Men hvem er individerne bag kategorien, hvordan adskiller de sig faktisk fra tidligere generationer og hvordan kan man overhovedet tale om migration i forhold til ”tredje generation”? Jeg søger at forstå den intergenerationelle proces i det åbenbare ”integrationsparadoks”, der manifesterer sig i folkeskolens karaktergivning. I mit igangværende studie på en 8. årgang i en skole i indre København har jeg talt med unge af ”den tredje generation”. Jeg vil præsentere tre unges fortolkninger af deres families migrationshistorie og skoleerfaringer. Gennem en diskussion af den kontekstuelle dynamik for identitetskonstruktion som ”translocational positionality” (Anthias, 2001), undersøger jeg generationsbegrebet fra et ”tredje generations” perspektiv og udfordrer ideen om en ”tredje generations”-kategori. Diskussion leder frem mod at kunne blive sammenholdt med empiriske studier af tidligere generationers forestillinger om integration og fremtider i Danmark.